Fl-okazzjoni ta' Jum il-Ħaddiem, il-For.U.M għamel studju dwar it-teleworking u sab li 55% għandhom ħsibijiet differenti dwar ix-xogħol mid-dar. Madanakollu, 60 % ta' dawk li ħadmu sehem fl-istħarriġ qalu li kienu iktar produttivi kontra t-8% li qalu li saru inqas produttivi bit-teleworking. 13% stqarrew li tilfu l-flus f'salarji u allowance jew over-time Nofs dawk li rrispondew is-survey qalu li żdiedu l-ispejjeż. Minn dawn, 22% biss qalu li l-ispejjeż ġew koperti minn min iħaddem. Waqt li 46% insistew li jkollok membri tal-familji fl-istess waqt il-ħin tax-xogħol għandu effetti pożittivi u negattivi. Kważi 64% qalu li qed jippruvaw isibu bilanċ aħjar bejn xogħol permezz ta' teleworking u xogħol li jsir fuq il-post tax-xogħol li kieku ċ-ċirkustanzi kienu differenti. Madanakollu, kwart ta' dawk kollha li rrispondew xorta kienu jagħżlu it-telework f'ċirkustanzi barra l-pandemija. Il-For.U.M qalet li se jkun qed tanalizza r-riżultati f'iktar dettal mal-unjins affiljati magħha biex toħroġ b'pożizzjoni komuni fuq it-telework. L-istħarriġ kien magħmul minn risposti li ngħataw minn 428 membri tal-unjins. .td_uid_3_608d375a01118_rand.td-a-rec-img{text-align:left}.td_uid_3_608d375a01118_rand.td-a-rec-img img{margin:0 auto 0 0}